**SAJTÓKÖZLEMÉNY**

Dorog, 2023. szeptember 6.

**Ön melyik családi házba költözne be szívesen? Szavazzon a legszebb építészeti megoldásokra! - Elindult az Év Homlokzata 2023 pályázat közönségszavazása**

**Elindult az Év Homlokzata pályázat közönségszavazása, amelyen bárki leadhatja szavazatát az idén versenyben lévő családi házakra. A szavazatokat 2023. szeptember 30-ig lehet leadni az evhomlokzata.hu oldalon keresztül.**

Az egyik legrangosabb és legmagasabb díjazású építészeti megmérettetés, az Év Homlokzata alapítója és főtámogatója a Baumit, védnöke pedig a Magyar Építőművészek Szövetsége. A szervezők a korábbi évekhez hasonlóan idén is az egész országból, öt kategóriában várták a legizgalmasabb homlokzati megoldásokat: családi ház, társasház, középület, energetikai felújítás, műemlék felújítás. A pályázaton mind építészek, mind kivitelezők indulhattak, amennyiben az új vagy újonnan felújított homlokzatok megalkotásához Baumit termékeket használtak.

A beérkezett pályázatokat minden évben neves építészekből és szakértőkből álló, független szakmai zsűri bírálja el. Az eredményt novemberben hirdetik ki, de addig is, **családi ház kategóriában a zsűri mellett Ön is díjazhatja a kedvenc épületét!** A közönségszavazás nyertese oklevél elismerésben részesül.

*„Családi ház kategóriában idén 35 nevezés érkezett az ország minden tájáról; Szombathelytől, Biatorbágyon át egészen Berettyóújfaluig. Nagyon örülünk annak, hogy az Év Homlokzata verseny népszerűsége töretlen és mind az építészek, mind a kivitelezők évről évre szívesen nevezik az elkészült alkotásokat. November 16-án a Magyar Zene Házában tartandó díjátadón kiderül, egyetért-e a közönség a zsűrivel!” – mondta el a beérkezett pályázatok kapcsán Járomi Judit, a Baumit ügyvezető igazgatója.*

**HOGYAN LEHET SZAVAZNI A LEGSZEBB ÉPÜLETEKRE?**

A szavazatokat elektronikus úton, az [evhomlokzata.hu](http://evhomlokzata.hu/) weboldalon keresztül lehet leadni 2023. szeptember 30-ig.

A weboldalon **megtekintheti az összes jelöltet**, a Bővebben gombra kattintva több képet is megnézhet, és megtudhatja, milyen Baumit anyagokkal készült a ház homlokzata, ki a tervezője és a kivitelezője, az épület melyik településen található.

**Több épületre is voksolhat**, egy nap legfeljebb 3 családi házra adhatja le szavazatát. A már leadott szavazat nem visszavonható. Az a családi ház, amelyik a legtöbb szavazatot kapta, a közönségszavazás nyertese lesz, és az Év Homlokzata 2023 díjkiosztóján átveheti a pályázat közönségdíjának oklevelét, a közönségdíj anyagi juttatással nem jár.

További információ: [evhomlokzata@baumit.hu](mailto:evhomlokzata@baumit.hu).

A 2021-es Év Homlokzata díjazottjairól [itt](https://evhomlokzata.baumit.hu/) olvashatnak.

A képen épület, kültéri, ingatlan, ablak látható

Automatikusan generált leírás

A képen kültéri, növény, fa, fű látható

Automatikusan generált leírás